b'\n_START_ARTICLE_\nZurvanas\n_START_PARAGRAPH_\nZurvanas \xe2\x80\x93 pirmapradis dievas pers\xc5\xb3 religijoje; beribio laiko ir erdv\xc4\x97s dievas. Zurvanas yra g\xc4\x97rio dievo Ah\xc5\xabros Mazdos ir blogio dievo Angra Mainjaus t\xc4\x97vas._NEWLINE_Pats b\xc5\xabdamas androginas, kad susilaukt\xc5\xb3 s\xc5\xabnaus Zurvanas t\xc5\xabkstant\xc4\xaf met\xc5\xb3 aukojo aukas. Galiausiai, kai jis jau buvo suabejoj\xc4\x99s savo veiksm\xc5\xb3 efektyvumu, kaip t\xc4\x97vo abejon\xc4\x97s rezultatas buvo prad\xc4\x97tas Angra Mainjus. Tuo tarpu Ah\xc5\xabra Mazda kilo i\xc5\xa1 auk\xc5\xb3 nuopeln\xc5\xb3. Dar b\xc5\xabdamas Laiko \xc4\xafs\xc4\x8diose Angra Mainjus suprat\xc4\x99s, kad pirmagimis d\xc5\xbeiaugiasi karaliavimo privilegijomis, tad skubinosi i\xc5\xa1vysti pasaul\xc4\xaf pirmiau nei brolis dvynys. Nors jo planai ir buvo sujaukti, Zurvanui nelieka nieko kito, kaip tik u\xc5\xbetikrintai laukti, kol gal\xc5\xb3 gale g\xc4\x97ris \xc4\xafsivie\xc5\xa1pataus._NEWLINE_Zurvano vaikai atstovauja dviems prie\xc5\xa1yb\xc4\x97ms, ta\xc4\x8diau pats Zurvanas laikomas neutraliu dievu, tuo, kuriam n\xc4\x97ra skirtumo tarp g\xc4\x97rio ir blogio. Taip pat Zurvanas yra likimo, \xc5\xa1viesos ir tamsos dievas. Zurvanizme, valstybin\xc4\x97je Sasanid\xc5\xb3 imperijos religijoje III\xe2\x80\x93VII a., Zurvanas buvo auk\xc5\xa1\xc4\x8diausias dievas ir keturi\xc5\xb3 element\xc5\xb3 vie\xc5\xa1pats._NEWLINE_Helenos Blavatskajos teosofiniame sinkretizme Zurvanas laikomas originalaus Zaratustros mokymo dalimi. \xc5\xa0is supratimas atmetamas \xc5\xa1i\xc5\xb3 dien\xc5\xb3 zoroastr\xc5\xb3, laikan\xc4\x8di\xc5\xb3 zurvanizm\xc4\x85 apostaze.'